Exclusive Research: How Much are Deer Patterning Hunters? - Deer & Deer Hunting | Whitetail Deer Hunting Tips
Auburn University deer research, deer behavior, midwest, Northeast, qdm, quality deer management, south, southeast, whitetail deer biology Ek en hangbrûe – toortsie.com
Ek en hangbrûe
November 10, 2018 November 9, 2018 ~ Toortsie
Hierdie is ‘n verbeeldingsvlug van Toortsie, wat deel is van ‘n toer in die verbeelding van 14 dames, genaamd die Towerinne. Indien u die hele verhaal wil lees, kan u op hierdie skakel kliek.
Kyk, jy kan maar sê van Hester wat jy wil, maar sy is ‘n bok vir sports. Eintlik ‘n ystervrou, as jy my vra! Sal sy ons sowaar na die Lake Eland Natuurreservaat daar in KwaZulu-Natal neem en ons met ‘n slap riem vang om oor die hangbrug te stap! Die ergste van Hester is, sy kry dinge reg! Daar word geen teëpratery van enige aard geduld nie.
Nou mense, ek het al ‘n geskiedenissie met hangbrûe. Die ding is, my balans is regtig nie baie goed nie, en die ou hangbrûe (is dit brue of brûe? brûe voel meer reg, sê julle maar) uit my kinderdae was maar lamlendig en gevaarlik om oor te loop.
Dan is my man nog ‘n platjie ook en net sodra ek die brug betree, laat hy dit beweeg, asof die brug op sy eie baie stil staan!
Keer op keer steek ek my vrees in my sak en gaan bewende en skreeuende daar oor. En dis wat vir my so interessant is, dat Hester sê ek het die ander gemotiveer om oor die hangbrug te loop!? Dalk was hulle bevrees vir die gille en het hulle net besef dis nou of nooit, ons moet hier oor!
Toe kom die grootste uitdaging nóg: Stormsriviermond se hangbrug. Die eerste keer wat ek daar kom, het ek net nie die moed om daar oor te gaan nie. Ek gee ‘n praar treë en draai maar eerder om.
Maar Stormsriviermond se hangbrug roep my keer op keer. 77 meter, sê Google.
Die volgende keer skraap ek al my moed bymekaar en toe daar niemand op die brug is nie, loop ek voetjie vir voetjie oor. Die sweetdruppels loop teen my rug af, ek bewe van angs, maar ek kom oor en weer terug.
‘n Volgende keer waag ek dit selfs met ander mense op die brug, tot een amper sê ek ‘n vieslike woord persoon dink dis nou tyd om te spring op die brug. Ek het soveel woorde geskree wat ek nie geweet het bestaan nie, ek dink nie sy sal dit in haar lewe weer waag nie!
Nou ja, dis toe dat Hester dink ons moet weer ‘n ou hangbruggie probeer. En ons het. En ons het vasgebyt. En ons is daar oor. Ja, die kranse hét antwoord gegee, maar wie gee nou om daarvoor?
Posted in Lê jou eier	Stormsriviermond
‹ PreviousDie ‘joker’-kaarte in vandag se lewe
Next ›Spinasie op die stasie
40 thoughts on “Ek en hangbrûe”
November 10, 2018 om 7:15 vm
So kan mens rustig en op jou eie tyd jou vrese oorwin.
November 10, 2018 om 8:00 vm
Ja. Dit was makliker as die vuursituasie.
November 10, 2018 om 8:03 vm
En dan moet jou metgeselle mooi werk met jou.
By Stormsriviermond is nou ‘n tweede hangbrug. Ons loop daaroor en dit gaan baie mooi, toe gee die brug ‘n verskriklike ruk. Ek gil dat die kranse antwoord gee. Toe was dit my broer wat gegly het en reg agteroor geval het. Gelukkig steeds op die brug, darem nie afgeval nie!
November 10, 2018 om 11:48 vm
Sjoe, dis ysingwekkend!
November 10, 2018 om 8:04 vm
Waar die kranse Toortsie antwoord gee.
November 10, 2018 om 8:07 vm
Dis erg as jou stem so duidelik eggo!
Jaaaaare gelede het ek een keer so met my kinders ook geraas en dit het teruggekom! 😱
November 10, 2018 om 8:08 vm
Moet sê, liewe Toortsie, dat jy my ore goed laat tuit het daar in KZN!
November 10, 2018 om 8:09 vm
Ag ek is jammer, maar kan nie belowe dat dit nie weer sal gebeur nie.
November 10, 2018 om 8:19 vm
November 10, 2018 om 11:50 vm
Dis altyd erger as daai hangbrug oor ‘n rivier of ander bewegende massa water is. Dan voel dit mos asof die water jou ingewande meesleur en jy moet saamgaan. Nou moet jy darem toegee dat die KZN brug nie heeltemal so erg is nie – daar is net bosse en bome daar onder en die brug is nogal stewig ook. Maar julle was baie dapper, hoor?
November 10, 2018 om 12:50 nm
November 10, 2018 om 4:31 nm
Die Stormsrivier se hangbrug, daardie een doen ek steeds nie.
November 10, 2018 om 5:14 nm
Dan moet ons Towerinne dit probeer. Saam sal ons dit maak!
November 11, 2018 om 8:14 vm
Dapper, dapper Toortsie!!!
November 11, 2018 om 9:11 vm
😱 Meer vrees as wysheid, hoor jy my?
November 11, 2018 om 9:15 vm
Neeeee man Toorts jy vat jouself te vlak…
November 11, 2018 om 9:23 vm
Ek is maar ‘n groot mond, maar vrek bang. Regtig waar.
November 11, 2018 om 8:54 vm
Dis waar wat Hester sê van as die brug oor water is. Dan het jy nie net met die bewegende brug te doen nie maar ook die water wat onderlangs beweeg. Dit bly maar half grillerig so in die lug en oop en bloot.
November 11, 2018 om 9:12 vm
En ek kan nie swem nie en die water loop rof daar, reguit see toe!
So, as jy daar afval kry nieman jou meer nie!. Gladnie goed nie.
November 11, 2018 om 9:24 vm
Ja. Dis wat deur my kop gaan.
November 11, 2018 om 7:32 nm
November 12, 2018 om 9:39 vm
Ek moet ongelukkig met jou verskil…..en dankie dat jy my aan doe Stormsrivierbrug herhinder het. Hom het ek al voetjie vir voetjie oorgeloop….en tot ‘n bietjie gestaan en kyk na die see onder my. Hy is nie so hoog nie. Hester se brug is laaaank en baie hoog. Daar is nie ‘n manier waarop ek oor daardie brug sal loop nie. Virtueel het ek hande viervoet -op maat van jou gille wat die kranse laat antwoord gee (soos Abrie tereg gesê het) – gekruip.😉
November 12, 2018 om 9:48 vm
Erg bly dit erg. Regtig.
November 12, 2018 om 10:01 vm
Ek stem….het ook met my hart in my keel daar oorgestap….maar kon dit darem regkry.
November 12, 2018 om 10:21 vm
Ek was een van daai wat toe oë ge-leopard-crawl het
November 12, 2018 om 12:33 nm
Maak nie saak nie…oor n brug wat oor die water gespan is en wat beweeg, sal ek moeilik net kan oorstap. Geblinddoek, proppies in die ore en op my maag, sal ek dit DALK oorseil, terwyl ek Toortsie sie stryd sal aansê oor wie die hardste gil!
November 12, 2018 om 12:45 nm
Jy sal moet uithaal en wys as jy harder as ek wil gil!
November 12, 2018 om 12:48 nm
November 12, 2018 om 1:00 nm
Jy sal moet oefen om te swem. Ek dink nogal jy het ‘n swemjoppie as julle by my kom kuier. 😱😳🥂
November 12, 2018 om 1:12 nm
Ag nee vrekkit!!! Hoe reël iemand wat nie kan swem nie iets vir ander wat nie kan swem nie!!
November 12, 2018 om 1:16 nm
Dis ‘n uitdaging! 😂
November 12, 2018 om 1:54 nm
Vir jou of vir die wat nie kan swem nie??
November 12, 2018 om 2:29 nm
Gelukkig is alles net in die verbeelding en jy het goed gedoen. Niks om jou oor te bekommer nie. 😁
November 12, 2018 om 3:09 nm
November 12, 2018 om 3:10 nm
November 13, 2018 om 7:20 nm
Goeie nuus! Dit was toe nooit jy wat moet kan swem nie. Maar mens weet nooit!
November 13, 2018 om 7:34 nm
Dis daai een wat my skrikkerig maak…mens weet nooit😨
November 13, 2018 om 12:52 nm
Ek is nou bietjie anders, hangbrue maak my nie bang nie. Ek sing nou soos die dapper muis, nee dazrs niks wat my kan vang nie. Ek kom agter met my ouer raak raak ek klastrofobies, nog nie te erg nie, maar tob. Met hoogtes is ek nog ok.
Wens ek het ń video kamera gehad om die tog oor die brug vas te lê vir die nageslag.